CELEX: 32014D0370
Language: et
Date: 2014-06-16 00:00:00
Title: 2014/370/EL: Nõukogu otsus, 16. juuni 2014 , millega muudetakse otsust 1999/70/EÜ riikide keskpankade välisaudiitorite kohta Bank Ċentrali ta` Malta (Malta keskpanga) välisaudiitorite osas

20.6.2014   
            
            
               ET
            
            
               Euroopa Liidu Teataja
            
            
               L 180/15
            
         NÕUKOGU OTSUS,
   16. juuni 2014,
   millega muudetakse otsust 1999/70/EÜ riikide keskpankade välisaudiitorite kohta Bank Ċentrali ta` Malta (Malta keskpanga) välisaudiitorite osas
   
      (2014/370/EL)
   
   EUROOPA LIIDU NÕUKOGU,
   võttes arvesse Euroopa Liidu lepingule ja Euroopa Liidu toimimise lepingule lisatud protokolli nr 4 Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,
   võttes arvesse Euroopa Keskpanga 17. aprilli 2014. aasta soovitust EKP/2014/20 Euroopa Liidu Nõukogule Bank Ċentrali ta` Malta/Central Bank of Malta välisaudiitorite kohta (1)
   
   ning arvestades järgmist:
   
               (1)
            
            
               Euroopa Keskpanga (EKP) ja eurosüsteemi riikide keskpankade raamatupidamist auditeerivad EKP nõukogu soovitatud sõltumatud välisaudiitorid, kelle kiidab heaks Euroopa Liidu Nõukogu.
            
         
               (2)
            
            
               Senise Bank Ċentrali ta` Malta (Malta keskpanga) välisaudiitori volitused lõppesid pärast 2013. majandusaasta auditeerimist. Seetõttu tuleb välisaudiitor ametisse määrata alates 2014. majandusaastast.
            
         
               (3)
            
            
               Bank Ċentrali ta' Malta (Malta keskpank) on majandusaastateks 2014–2018 valinud oma välisaudiitoriks PricewaterhouseCoopers'i.
            
         
               (4)
            
            
               EKP nõukogu soovitas määrata Bank Ċentrali ta' Malta (Malta keskpank) välisaudiitoriks majandusaastateks 2014–2018 PricewaterhouseCoopers'i.
            
         
               (5)
            
            
               On asjakohane järgida EKP nõukogu soovitust ning muuta nõukogu otsust 1999/70/EÜ (2) sellele vastavalt,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 1999/70/EÜ artikli 1 lõige 15 asendatakse järgmisega:
   
      „15.   PricewaterhouseCoopers kinnitatakse Bank Ċentrali ta` Malta (Malta keskpanga) välisaudiitoriks majandusaastateks 2014–2018.”
   
   Artikkel 2
   Käesolev otsus jõustub selle teatavakstegemise päeval.
   Artikkel 3
   Käesolev otsus on adresseeritud Euroopa Keskpangale.
   
      Luxembourg, 16. juuni 2014
      
         
            Nõukogu nimel
         
         
            eesistuja
         
         G. KARASMANIS
      
   
   
      (1)  ELT C 122, 25.4.2014, lk 1.
   
      (2)  Nõukogu 25. jaanuari 1999. aasta otsus 1999/70/EÜ riikide keskpankade välisaudiitorite kohta (EÜT L 22, 29.1.1999, lk 69).